મલિકે બાદમાં એ મહિલાને ધમકી આપી હતી અને આ ઘટના વિશે કોઈને પણ ન જણાવવા કહ્યું હતું. બાદમાં મલિક એ મહિલાને ઘરે ડ્રોપ કરવા ગયો હતો. એ સમયે એકાંતવાળી જગ્યાએ ફરી તેણે એ મહિલાને હેરાન કરી હતી. એ મહિલાએ કહ્યું હતું કે, ‘એ સમયે રાતના સાડાઆઠ વાગ્યાનો સમય હશે. તે અંધારાવાળા અને ખાલી મેદાન તરફ કાર લઈ ગયો. મને ડર લાગ્યો હતો. મેં તેને પૂછ્યું હતું કે, આપણે ક્યાં છીએ, પરંતુ તેણે તેના પેન્ટની ચેઇન ખોલી અને તેના પર જીભ ફેરવવા મને કહ્યું હતું. મેં ના પાડી દીધી હતી અને મને ત્યાંથી જવા દેવા માટે કરગરતી હતી, પરંતુ તેણે મારા વાળથી મને પકડીને તેના ખોળામાં મારું માથુ નાખ્યું હતું અને ગાળાગાળી કરી હતી.' એક ગાર્ડ કાર તરફ આવતો હતો ત્યારે આ મહિલા ડોર ખોલીને ત્યાંથી જતી રહી હતી. બીજી એક પીડિત મહિલાએ એક સ્ટૂડિયોમાં મલિકની સાથેની મીટિંગ વિશેની વાત જણાવી હતી કે જ્યાં તેણે એ મહિલાને કહ્યું હતું કે, હવે પછી તું શિફોન સાડી પહેરીને મને મળજે. આ મહિલા ત્યાંથી જવાની કોશિશ કરી રહી હતી ત્યારે મલિક તેને ભેટી પડ્યો હતો.